kardosdrur/scandi-wiki huggingface dataset:
Olfert Fischer

Johan Olfert Fischer (født 4. august 1747 i København, død 18. august 1829 sammesteds) var en dansk søofficer, der var kommandør og ansvarlig for Københavns forsvar til søs under Slaget på Reden 2. april 1801. Han var søn af Olfert Fas Fischer.

Fischer blev kadet i 1763 og blev efter 62 års tjeneste i flåden viceadmiral i 1825. Han reddede i 1799 besætningen på sit linieskib Oldenborg i en storm ved Kapstaden ved at sætte det på grund, hvorved skibet nok blev tabt, men besætningen reddet. Hans livs største opgave blev forsvaret af København i 1801, under hvilket han blev såret af en træsplint i hovedet, men han førte alligevel de danske styrker dygtigt under de svære vilkår. Han fik efterfølgende kun mindre opgaver.

Eftermæle 
Hans karriere og en retssag mod ham er gennemgået af museumsinspektør Jakob Seerup i bogen Danmarks største søhelte (2010).

Musik 
Slaget på Reden og Olfert Fischer blev mindet i kompositionen Håbet af Frederik Magle, der blev uropført den 1. april 2001 i Reformert Kirke (hvor Olfert Fischer ligger begravet) i anledning af 200-året for slaget.

Kilder 
 E. Briand de Crèvecoeur, Olfert Fischer – Københavns modige Forsvarer, Hirschsprung, 1944.

Eksterne henvisninger 
 

Admiraler fra Danmark
Frimurere fra Danmark
Personer i Englandskrigene fra Danmark-Norge
Danskere i 1700-tallet
Danskere i 1800-tallet
Personer i Dansk Biografisk Leksikon
Storkors af Dannebrog
Junior-letvægt

Junior-letvægt eller Super-fjervægt er betegnelsen for en vægtklasse, der benyttes indenfor boksning. Junior-letvægt ligger over fjervægt og under letvægt. 

I professionel boksning er vægtgrænsen for junior-letvægt 130 engelske pund (58,967 kg). Vægtklassen junior-letvægt benyttes alene i professionel boksning, og således ikke i amatørboksning som defineret af AIBA. 

Junior-letvægt blev oprindeligt introduceret tilbage i 1920'erne. Den første VM-kamp i junior-letvægt blev afholdt den 18. november 1921, hvor George ”KO” Chaney tabte på diskvalifikation til Johnny Dundee i Madison Square Garden i New York. Der blev herefter i en periode på ca. 10 år arrangeret en række VM-kampe i klassen, men da det dengang eneste ”store” bokseforbund opgav anerkendelse af vægtklassen i 1933, døde klassen ud.

Vægtklassen blev dog genoplivet i 1963, da Flash Elorde blev verdensmester i klassen. En række stærke boksere har bokset i junior-letvægt, herunder Alexis Argüello, Julio Cesar Chavez og Floyd Mayweather, Jr.

Danske mestre
4 danske boksere har vundet europamesterskabet i junior-letvægt, nemlig Lars Lund Jensen (1988), Racheed Lawal (1988-1989), Jimmi Bredahl (1992) og Dennis Holbæk Pedersen (1999 og 2000). Jimmi Bredahl var tillige indehaver af WBOs version af verdensmesterskabet i junior-letvægt i perioden 1992-1994.

Se også 
Vægtklasser i boksning 

Vægtklasser i boksning
Göhren (Rügen)

Göhren er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Byer i Mecklenburg-Vorpommern
Byer i Kreis Vorpommern-Rügen
Aberne og det hemmelige våben

Aberne og det hemmelige våben er en dansk tegnefilm fra 1995, instrueret af Jannik Hastrup og med manuskript af Bent Haller.

Filmen er produceret af Dansk Tegnefilm Kompagni og Per Holst Film.

Stemmer
 Tommy Kenter
 Lisbet Dahl
 Claus Ryskjær
 Otto Brandenburg
 Bodil Udsen
 Per Pallesen
 Anne Marie Helger
 Jesper Klein
 Kirsten Lehfeldt
 Barbara Topsøe-Rothenborg
 Anne Sofie Bredesen
 Cecilie Hastrup Karshøj
 Hector Bjoljahn Hougaard
 Kasper Fønss Stilling

Eksterne henvisninger
 

Tegnefilm fra Danmark
Danske film fra 1995
Animationsfilm fra Danmark
Film instrueret af Jannik Hastrup
Film fra Danmark (administrationskategori)
Keys to Your Love

"Keys to Your Love" er en sang fra det engelske band The Rolling Stones. Sangen blev skrevet af Mick Jagger og Keith Richards til deres opsamlingsalbum fra 2002 Forty Licks, hvor den var en ud af fire nye sange på albummet.

Musikerne der indspillede sangen til albummet, bestod kun af medlemmerne fra The Rolling Stones. Jagger sang, mens Richards og Ron Wood spillede guitarerne. Trommerne spillede Charlie Watts, mens bass og keyboards blev spillet af henholdsvis Darryl Jones og Chuck Leavell .

Eksterne henvisninger 

Tekst til sangen
Hør The Rolling Stones ”Keys to Your Love”

Fodnote 

Rolling Stones-sange
Pæon-familien

Pæon-familien (Paeoniaceae) er en lille familie med kun én slægt, nemlig nedenstående. Arterne er udbredt på den nordlige halvkugle. Hele familien er kendetegnet ved, at de er stauder eller halvbuske. De har store, sammensatte blade og store blomster. Blomsterne har bægerblade, kronblade og talrige støvdragere. Frugterne er bælgagtige og frøene er bløde.

 Pæon (Paeonia)
Gustow

Gustow er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern. Gustow er beliggende på den sydvestlige del af øen ved farvandet Strelasund – der adskiller Rügen fra fastlandet. Til Gustow hører også halvøen Drigge der går ud i sundet.

Landsbyer og bebyggelser 
 Drigge
 Gustow
 Nesebanz
 Prosnitz
 Sissow
 Warksow

Eksterne henvisninger 

Rügen
Byer i Mecklenburg-Vorpommern
Byer i Kreis Vorpommern-Rügen
Gyldent håndtryk

Et gyldent håndtryk er et stort pengebeløb, som udbetales til en chef, som fratræder i utide. I det gyldne håndtryk kan indgå et kontant beløb og den løn som vedkommende var berettiget til i en vis periode, som kan gå fra nogle måneder til flere år.

Største gyldne håndtryk i Danmark

Største gyldne håndtryk i verden

Reference 

Ord og vendinger
Commodore PET

Commodore PET er en computer, der blev først produceret i slutningen af 1970'erne. Den blev ikke den mest solgte model rundt om i verden, men det var Commodores første fremtidssikre hjemmecomputer, og den var grundlag for deres fremtidige succes.

Hjemmecomputere
Commodore International
Moissac

Moissac er en by i departementet Tarn-et-Garonne i det sydvestlige Frankrig. Byen ligger 60 km nordvest for Toulouse på en gammel pilgrimsrute til Santiago de Compostela. Byen har 12.326 indbyggere (1999).

Moissac er kendt for Saint-Pierre-katedralen. I tilknytning til kirken fandtes i middelalderen et af de største cluniacensiske klostre. Kirkens vestlige del og klostergården med flere kapitælskulpturer er bevaret.

Byer i Tarn-et-Garonne
Hans Johansen Lindenov

Hans Johansen Lindenov er navn på følgende danske adelspersoner af slægten Lindenov:
 Hans Johansen Lindenov (død 1536), far til:
 Hans Johansen Lindenov (død 1568), far til:
 Hans Johansen Lindenov (1542-1596), far til:
 Hans Johansen Lindenov (rigsråd) (1573-1642)

Hans Johansen
Hans Hansen Lindenov

Hans Hansen Lindenov er navn på følgende personer af den danske adelsslægt Lindenov:
 Hans Hansen Lindenov (kaper) (død 1620), kaper
 Hans Hansen Lindenov (rigsråd) (1616-1659), rigsråd
Macworld

Macworld er en internetside og månedligt udgivet magasin dedikeret til Apple Macintosh-produkter. Det bliver publiceret af Mac Publishing, som har hovedkvarter i San Francisco, Californien. Macworld blev grundlagt af David Bunnell (udgiver) og Andrew Fluegelman (redaktør) i 1984.

Tidsskrifter om it
Ringe Museum

Ringe Museum er et egnsmuseum i Ringe på Midtfyn. Museet rummer bl.a. et par øreringe, som indeholder rester af det flydende guld fra Guldhornene. 

Museet blev etableret i 1923 i byens første skole.

Eksterne henvisninger 
 Ringe Museums hjemmeside

Museer i Region Syddanmark
Museum
Museer etableret i 1923
Angel of Retribution

Angel of Retribution er det femtende studiealbum fra det britiske heavy metal-band Judas Priest, som blev udgivet i marts 2005. Albummet markere vokalisten Rob Halfords tilbagevenden efter tolv år. 
Albummet debuterede på 13. pladesen på den amerikanske billboard-hitliste, hvilket gjorde Angel of Retribution til den højest placerede udgivelse, bandet havde udgivet til dato, (i sammenligning British Steel, Screaming for Vengeance og Turbo der nåede 17. pladsen efter deres udgivelser). Det var også første gang Judas Priest var blevet placeret som nummer 1 på en national hitliste, hvilket i dette tilfælde var i Grækenland

Spor 
Alle sangene er skrevet af Rob Halford, K.K. Downing og Glenn Tipton medmindre andet er noteret.
 "Judas Rising" – 3:52
 "Deal with the Devil" (Halford, Downing, Tipton, Ramirez) – 3:54
 "Revolution" – 4:42
 "Worth Fighting for" – 4:17
 "Demonizer" – 4:35
 "Wheels of Fire" – 3:41
 "Angel" – 4:23
 "Hellrider" – 6:06
 "Eulogy" – 2:54
 "Loch Ness" – 13:28

Musikere 
 Rob Halford – Vokal
 K.K. Downing – Guitar
 Glenn Tipton – Guitar
 Ian Hill – Bas
 Scott Travis – Trommer

Album fra 2005
Judas Priest-album
Nicolo Gistou

Nicolo Gistou (eller Nicolas Gistow) (død 1609) var sanger og komponist ansat ved Christian 4.’s kantori fra 1598.

Gistou antages at stamme fra Flandern, og noteres i hofregnskaberne som "altist", det vil sige en sanger i det højeste leje. Han virkede dog også som komponist, og der kendes en femstemmig dobbeltmadrigal og en række dansesatser for tidens populære consort-ensembler skrevet af ham.

Hans tid i København faldt sammen med andre indforskrevne dygtige musikere og komponister som John Dowland, William Brade, Jan Tollius, Vincentius Bertholusius, Gregorius Trehou, Thomas Simpson, Matthias Weckmann og Melchior Borchgrevinck samt en generation af danskere som Hans Nielsen, Mogens Pedersøn, Truid Aagesen, Jakob Ørn og Hans Brachrogge.

Musik 
 Quel Augellin che canta (kor) 
 Ma ben arde nel core (kor) 
 Paduana (instrumenter)
 Galliard (instrumenter)

Læs mere 
 Det Virtuelle Musikbibliotek  

Tjek fødselsår
Komponister fra Danmark
Renæssancekomponister
Musikere fra Nederlandene
Sangere fra Danmark
Kluis

Kluis er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Kluis er beliggende ca. 12 km nordvest for Bergen auf Rügen og 7 km nordøst for Gingst. Kommunen ligger ved Duwenbeek, det eneste større vandløb på Rügen.

Byer i Mecklenburg-Vorpommern
Byer i Kreis Vorpommern-Rügen
Jane Sørensen

Jane Alrø Sørensen (født 1978 i Silkeborg) er en dansk folkeskolelærer og politiker, der bor på Amager i København. Hun blev uddannet folkeskolelærer i 2004 fra Århus Seminarium.

Politisk karriere 
Hun var allerede i 1997 kandidat til byrådet i Silkeborg. I perioden 1998 til 2002 var hun medlem af landsledelsen i SFU. Derefter blev hun landsformand for samme forening frem til 2004. Hun været medlem af SF's hovedbestyrelse og forretningsudvalg fra 2004 indtil hun stoppede i 2010.

Ved valget til Europaparlamentet i juni 2004 blev hun opstillet for SF som nr. 5. Et halvt år efter i januar 2005 var hun med til at stifte den venstreorienterede debatorganisation Udfordring Europa, hvori hun fra maj 2005 til maj 2007 har været talsperson og medlem af dets daglige politiske og organisatoriske ledelse.

I november 2007 blev hun valgt som 1. supleant til Folketinget for SF i Østjylland. Jane Sørensen er i dag udmeldt af Socialistisk Folkeparti.
 

Formænd for Socialistisk Folkepartis Ungdom
Lærere fra Danmark

Personer fra Silkeborg
Vienna Capitals

Vienna Capitals er et ishockeyhold fra Wien i Østrig. Holdet spiller sine hjemmekampe i Albert-Schultz-Eishalle og spiller med i den østrigske isliga. Klubben går normalvis under navnet Caps og blev grundlagt i år 2000. Caps opnåede deres hidtil største resultat i sæsonen 2004/05, hvor de vandt det østrigske mesterskab.

Eksterne henvisninger 
 Officiel hjemmeside

Sport i Wien
Ishockeyklubber i Østrig
Etableret i 2000
Aladdin Bouhania

Aladdin Bouhania (født 1. oktober 1984) er en dansk atlet – oprindeligt fra Marokko – som hovedsageligt konkurrerer indenfor mellemdistanceløb.

I sin primære disciplin, 800 meteren, blev han i 2005 notereret for de 6 bedste tider i Danmark. Den bedste lød på 1.50,09 min.

Han løber for Aarhus 1900. 

Han har i 2009 gjort sig bemærket ved både, at være med i fjernsynsprogrammerne:  TV 2Wipeout på Kanal 5.

Personlige Rekorder 
 400 m 49,64 sek 
 800 m 1.50,07 min 
 1500 m 3.52,15 min

Danske Mesterskaber

Seniormesterskaber 
  2009 
 800 m – 1# – 1,54,27 min
 800 m inde – 1# – 1,53,84 MIN 
  2008 
 800 m inde – 1# – 1,54,30 min
 2007
 1500 m – 1# – 3.54,60 min
 800 m – 3# – 1.53,34 min
 800 m inde – 1# – 1.55,76 min
 2006
 800 m – 2# – 1.52,64 min
 800 m inde – 1# – 1.52,93 min
 2005
 800 m – 2# – 1.57,11 min

Ungdomsmesterskaber 
 2006
 U23 – 800 m – 2# – 1.56,63 min
 U23 – 800 m inde – 1# – 1.52,93 min
 U23 – 400 m inde – 3# – 50,61 sek
 2005
 U23 – 800 m – 1# – 1.53,00 min
 U23 – 400 m – 2# – 49,64 sek
 U23 – 10 km – 3# – 32.01 min
 2004
 U23 – 800 m inde – 1# – 1.56,52 min
 2003
 Junior – 1500 m – 1# – 3.57,18 min
 Junior – 800 m – 2# – 1.57,27 min
 Junior – 1500 m inde – 1# – 4.03,75 min
 Junior – 800 m inde – 1# – 1.58,94 min
 2002
 Junior – 1500 m – 2# – 4.11,47 min
 Junior – 800 m – 1# – 1.59,78 min

Eksterne henvisninger 
 Aladdin Bouhania's Danske Mesterskaber 
 Statletik-profil

Mellemdistanceløbere fra Danmark
Mellemdistanceløbere fra Marokko
Atleter fra Aarhus 1900
Aiaia

Aiaia eller Aeaea er en ø kendt fra den græske mytologi, hvorpå troldkvinden Kirke bor. Den er modsat nymfen Kalypsos ø meget naturlig og uberørt.

Fiktive steder
Græsk mytologi
Langdistanceløb

Langdistanceløb er discipliner indenfor atletikken som går fra 5.000 meter til ultraløb.

Discipliner 
 5.000 meter (5 km)
 7.532 m (dansk mil)
 5 miles (8.047 m)
 10.000 meter (10 km)
 15 km
 20 km
 Halvmaraton
 25 km
 30 km
 Maraton
 24-timers løb
 Ultraløb

Desuden kan disciplinerne Lang- og Kort Cross også regnes for langdistanceløb.
Mellemdistanceløb (løbesport)

Mellemdistanceløb er løbediscipliner indenfor baneløb, som er længere end sprinter og op til 3000 meter. De mest almindelige distancer inden for mellemdistanceløb er 800 meter, 1500 meter og 1-mileløb, men også 3000 meter bliver populært klassificeret som et mellemdistanceløb. 1500-meterdistancen opstod som et resultat af at løbe tre omgange på de 500-meterbaner, som var almindelige på det europæiske fastland i det 20. århundrede.

Løbekonkurrencer 
800-meterløbet består af to omgange rundt om en standard 400-meterbane og har altid været en konkurrence ved de olympiske lege. Det var inkluderet ved det første kvindelige baneløbsprogram i 1928, men blev suspenderet indtil 1960 pga. den udmattelse det påførte deltagerne. Uden fordelene ved moderne træning kunne mændene dengang løbe sig selv til fuldstændig udmattelse under konkurrencer.
 David Rudisha (Kenya) er den nuværende rekordindehaver i tiden 1:40,91. Han opnåede den i London den 9. august 2012.

 Jarmila Kratochvilova (Tjekkoslovakiet) satte den nuværende rekord for kvinder i tiden 1:53,28. Hun satte den i München den 26. juli 1983.

Referencer
Nausikaa

Nausikaa er navnet på en prinsesse, der optræder i Odysseen. Hun bor på øen Scheria, hvor hendes forældre kong Alkinous og dronning Arete regerer. 

Hun hjælper hovedpersonen Odysseus, da han bliver skyllet i land efter hårde prøvelser.

Personer i græsk mytologi
MTBE

MTBE eller metyl-tertiær-butylæter (Retskrivningsordbogen) eller methyl-tert-butylether (Kemisk Ordbog) er en kemisk forbindelse der bl.a. tilsættes benzin.

MTBE har fået stor teknisk betydning som oktantalsforhøjende komponent i stedet for de tidligere anvendte blyforbindelser. Benzin med et oktantal på 98 kan indeholde omkring 7% af stoffet. Stoffet anvendes også som opløsningsmiddel.

MTBE i miljøet 
MTBE kan nemt ende i grundvandet, da det har en relativ høj vandopløselighed. -Derudover er det svært nedbrydeligt under anaerobe (iltfrie) forhold.
MTBE har en kraftig lugt og smag. Miljøstyrelsen har fastsat en grænseværdi på 30 mikrogram pr. liter vand.

Se også 
 Oktantal
 Benzin

Referencer

Eksterne henvisninger 
 Faktaboks om MTBE Oliebranchen
 Afværge teknikker for MTBE-forurenet grundvand  Miljøstyrelsen

Ethere
Nicolas Kiesa

Nicolas Kiesa (født 3. marts 1978 i København) er en tidligere dansk racerkører og nuværende tv-ekspert ved Viasats Formel 1-udsendelser.

Historie 
Kiesa havde som den eneste dansker vundet et racerløb i Monaco, da han i 2003 vandt et Formel 3000-løb, indtil Frederik Vesti tog øverste podie i Formel 2 klassen i 2023.  

Kiesa har bl.a. kørt for Minardi. Han var i Formel 1 i 2003, hvor han kørte fem løb uden at score point, men fuldførte alle løb. I 2005 var han Jordans tredjekører og deltog der i træningskørsler.

I 2006 fik han debut i 24 Timers Le Mans, hvor han udgik under løbet efter 192 omgange.

Andet 
Nicolas Kiesa var sammen med Jason Watt trænere for deltagerne i 7. sæson af tv-programmet Zulu Djævleræs.

Kiesa har sammen med Mascha Vang fået datteren Hollie Nolia.

Referencer

Eksterne henvisninger 

 Nicolas Kiesas officielle hjemmeside
 

Personer fra København
Formel 1-kørere fra Danmark
Tv-personligheder fra Danmark
Cecilia Zwick Nash

Cecilia Zwick Nash (født 17. november 1968 i Drakabygget, Skåne, Sverige) er en dansk skuespiller.

Zwick Nash er datter af forfatteren og maleren Jørgen Nash og maleren Lis Zwick. Hun er uddannet fra Skuespillerskolen ved Aarhus Teater i 1993. Hun har bl.a. været tilknyttet Det Kongelige Teater og medvirket i filmene Hundarna i Riga og Den vita lejoninnan, begge efter romaner af Henning Mankell om kommissær Kurt Wallander, hvor hun spiller hans datter, Linda.

Filmografi 
 Sirup (1990)
 Hundarna i Riga (1995)
 Den vita lejoninnan (1996)
 Nonnebørn (1997)
 Manden som ikke ville dø (1999)
 Vikaren (2007)
 Tempelriddernes skat III (2008)

Tv-serier 
 Charlot og Charlotte (1996)
 Renters rente (1996)
 Bryggeren (afsnit 1-6, 1996-1997)
 Strisser på Samsø (afsnit 8, 12, 1997-1998)

Eksterne henvisninger 
 

Skuespillere fra Danmark
Personer i Kraks Blå Bog
Danskere født i Sverige
Internetpoker

Internetpoker (eller online poker) er en populær måde, hvorpå man kan spille poker via internettet. Fænomenet har været under eksplosiv udvikling siden starten af 2000'erne, og har været baggrund for at pokerspillet har nået en hidtil uset stor udbredelse.

Baggrund 
Poker er et spil, der appellerer til mange. Dog har det tidligere ikke været særlig udbredt, hvilket hovedsagligt skyldes, at spillet ikke har været særligt tilgængeligt. Spillet kræver helst 3-4 modspillere, men som følge af den dårlige udbredelse har det været svært at finde modspillere, der har været villige til at spille om småpenge. Derimod har det ofte krævet dyre lærepenge, hvilket har givet spillet et rygte som et bondefangerspil, hvilket har bortskræmt folk fra at afprøve spillet. Især i kasinoerne udbydes der oftest kun borde med høje indsatser såkaldte "blinds", hvilket afskrækkede den brede befolkning, der typisk heller ikke havde den forsødende spilleerfaring til at spille for tusinder af kroner.

Internetpokerens frembrud i slutningen af 1990'erne gjorde poker til et mere tilgængeligt spil, dog tog det nogle år før udbredelsen rigtig kom i gang. Først omkring 2003, da internetspilleren Chris Moneymaker vandt verdensmesterskabet WSOP skete det for alvor noget. Interessen bredte sig, og folk kunne udnytte muligheden for gratis at afprøve deres evner på de såkaldte "play money"-bordene før de vandt sig selvtillid til at spille for rigtige småpenge for at øge spændingen. Således har folk via internettet fået mulighed for at afprøve pokerspillets mange facetter uden at skulle inddrage deres privatøkonomi.

Den for nylig store udbredelse har også aflivet pokerspillets omdømme som et "beskidt hasardspil" og poker bliver nu i højere grad anset for at være at psykologisk og matematisk spil, hvilket har været selvforstærkende for udbredelsen. Poker regnes dog stadig efter dansk lov som et hasardspil.

Lovlighed 
Nogle politikere mener, at internetpoker helt skal forbydes, idet de henviser til den store gruppe, der bliver snydt til at tro de er pokergenier, når de i virkeligheden blot er heldige. Den stigende udvikling i internetpoker har således medført et stigende antal ludomaner, som har tabt betydelige summer blot ved nogle få klik på musen.

Danmarks højesteret har i september 2009 fastslået, at det er ulovligt at spille poker på nettet også selv om spillet foregår på en udenlandsk computerserver i et land hvor det er lovligt at vinde penge ved internetpoker.

Skat 
Idet poker modsat andre kasinospil ikke udelukkende bygger på tilfældigheder har en række pokerspillere igennem længere tid tjent formuer på internetpoker. Idet der ofte er tale om en fast indkomst, er det blevet kontroversielt, hvorledes disse pokermillionærer skal betale skat til samfundet ligesom alle andre.
Indtil videre er der kommet nogle uklare regler, der som grundregel siger at penge, der er tjent på internetkasinoer, som har licens i et EU-land, er skattefrie. Således skal der betales skat, hvis man har tjent penge på sider uden dansk spillelicens.

Noter 

Poker
Gladsaxe Basketball Klub

Gladsaxe Basketball Klub er en dansk basketballklub hjemmehørende i Gladsaxe Kommune. Klubben blev stiftet i 1953 og er blandt landets ældste klubber. Klubben er sammenlagt med Efterslægtens Basketballklub og har i en periode heddet Gladsaxe Efterslægten Basketballklub. Klubben har i sæsonen 2007/2008 ingen seniorhold højere end sekundaniveau.

Klubbens historie 
Både Gladsaxe Basketball Klub og Efterslægtens Basketballklub, de to oprindelige klubber, har en glorværdig fortid på herresiden, især Efterslægten, som fik medaljer de første 13 sæsoner, der blev afholdt danmarksmesterskaber, og hentede seks guld, det sidste i 1969. Gladsaxe hentede et DM-guld i 1964.

Efterslægtens Basketballklub stammer fra Efterslægtens Gymnasium og hørte oprindeligt sammen med Efterslægtens Håndboldklub, men da man gik i gang med en sammenlægning med Glostrup IC, valgte basketballklubben ikke at gå med. I stedet fik Glostrup IC i 1974 sin egen basketafdeling med de ledende kræfter fra Efterslægtens Basketballklub.

I stedet blev det altså til en sammenlægning mellem Gladsaxe og Efterslægten i klubben Gladsaxe Efterslægten, som nu hedder Gladsaxe Basketball Klub.

Klubbens resultater

Herrer 
 7 DM-guld, heraf seks til Efterslægtens Basketballklub og ét til Gladsaxe Basketball Klub (før sammenlægningen).

Eksterne henvisninger 
 Gladsaxe Basketball Klubs hjemmeside

Noter 

Basketballklubber i Danmark
Basketball Klub
Etableret i 1953
Super-fluevægt

Super-fluevægt er en vægtklasse i professionel boksning, der er placeret over fluevægt og under bantamvægt, dvs. mere end 112 amerikanske pund (50.802 kg) og mindre end 115 amerikanske pund (52,163 kg).

Super-fluevægt er en forholdsvis ny vægtklasse indenfor boksningen. Første officielle VM-kamp i klassen var sanktioneret af World Boxing Council og blev bokset den 2. februar 1980, da Rafael Orono i Caracas besejrede Seung Hoon Lee. Året efter anerkendte også World Boxing Association klassen, og klassen er i dag generelt anerkendt. Dog anerkender det europæiske forbund EBU ikke klassen. 

Super-fluevægt anvendes ikke i officiel amatørboksning som defineret af AIBA. Dog anvender AIBA i kvinde- og juniorboksning vægtklassen let-bantamvægt, der som super-fluevægt ligger over fluevægt og under bantamvægt.

Danskeren Johnny Bredahl var i perioden 1992-1994 anerkendt som verdensmester af bokseforbundet WBO i super-fluevægt.

Vægtklasser i boksning
Snowball I

Katten Snowball I er en karakter fra TV-serien The Simpsons.

Snowball døde i et afsnit da Gil Gunderson kom til at køre den over, Lisa synger en sang i et afsnit om at hendes mor Marge havde sagt at den bare sov. Snowball I er bare en begrundelse for at deres nuværende kat hedder Snowball II.

Figurer i The Simpsons
Fiktive katte